# Hjælp til Huskesedler

Opbevar noter, lister og selv billeder i huskesedler på dit skrivebord. Du ser noterne, når Huskesedler er åbent.

Åbn Huskesedler for mig

Tilføj en seddel: Vælg Arkiv > Ny seddel. Det indhold, du skriver, arkiveres automatisk.

Opret en liste: Tryk på Alternativ-Tab, skriv dit første emne, og tryk på Retur. Afslut listen ved at trykke to gange på Returtasten.

- Indryk listeemner: Tryk på Tab.

- Fjern indrykning af listeemner: Tryk på Skift-Tab.

- Formater lister: Ctrl-klik på listen, og vælg derefter Liste.

Formater tekst: Vælg Skrift > Vis skrifter. Vælg teksten, brug derefter skriftvinduet til at formatere den.

Kontroller stavning: Ctrl-klik på et ord, som er understreget med rødt, og vælg en anden stavemåde. Du kan også vælge Rediger > Stavekontrol og grammatik > Kontroller dokument nu.

Tilføj et billede: Træk et billedarkiv til noten.

Skift farven på en seddel: Vælg en farve på Farvemenuen.

Organiser noter: Klik øverst i en note, og træk noten til det ønskede sted.

- Anbring en seddel foran andre vinduer: Vælg Seddel > Flydende vindue.

- Gør en seddel halvgennemsigtig: Vælg Seddel > Gennemsigtigt vindue.

- Grupper flere noter: Vælg Vindue > Sorter efter, og vælg en mulighed.

Skjul eller vis en note: Dobbeltklik på titellinjen for at skjule eller vise noten.

Se oplysninger om en seddel: Hold markøren over noten – du får oplysninger om, hvornår noten er oprettet og senest ændret.

Opret en standardskabelon: Vælg en seddel med den ønskede formatering, og vælg derefter Seddel > Brug som standard.

Importer eller eksporter tekst: Vælg Arkiv > Importer tekst eller Arkiv > Eksporter tekst. Du kan importere og eksportere almindelige formater som almindelig tekst, RTF og RTFD (med grafik) i og fra noter. Når du eksporterer tekst, kan du vælge, hvor arkivet skal arkiveres.

Slet en seddel: Klik i øverste venstre hjørne, og klik derefter på Arkiver ikke.

Hvis du vil skrive og organisere noter i et enkelt vindue – og se dine noter på alle dine enheder – skal du bruge programmet Noter.

Åbn Noter for mig

Du kan også bruge Huskesedler-widget i Dashboard. Der er flere oplysninger i Få oplysninger hurtigt med Dashboard.

Få mere hjælp til din Mac