# Βοήθεια για τα Αυτοκόλλητα

Διατηρήστε σημειώσεις, λίστες, ακόμα και εικόνες σε αυτοκόλλητες σημειώσεις στο γραφείο εργασίας σας. Οι σημειώσεις εμφανίζονται κάθε φορά που ανοίγουν τα Αυτοκόλλητα.

Άνοιγμα των Αυτοκόλλητων

Προσθήκη σημείωσης: Επιλέξτε «Αρχείο» > «Νέα σημείωση». Το περιεχόμενο που εισάγετε αποθηκεύεται αυτόματα.

Δημιουργία λίστας: Πατήστε Option-Tab, εισαγάγετε το πρώτο στοιχείο σας και μετά πατήστε Return. Για να τερματίσετε τη λίστα, πατήστε δύο φορές το Return.

- Προσθήκη εσοχής σε στοιχεία λίστας: Πατήστε το Tab.

- Κατάργηση εσοχής σε στοιχεία λίστας: Πατήστε Shift-Tab.

- Μορφοποίηση λίστας: Κάντε κλικ στη λίστα κρατώντας πατημένο το Control και μετά επιλέξτε «Λίστα».

Μορφοποίηση κειμένου: Επιλέξτε «Γραμματοσειρά» > «Εμφάνιση γραμματοσειρών». Επιλέξτε κείμενο και μετά χρησιμοποιήστε το παράθυρο «Γραμματοσειρές» για να το μορφοποιήσετε.

Έλεγχος ορθογραφίας: Κάντε κλικ σε μια λέξη που είναι υπογραμμισμένη με κόκκινο χρώμα και επιλέξτε μια διαφορετική ορθογραφία. Μπορείτε επίσης να επιλέξετε «Επεξεργασία» > «Ορθογραφία και γραμματική» > «Έλεγχος εγγράφου τώρα».

Προσθήκη φωτογραφίας: Σύρετε ένα αρχείο εικόνας στη σημείωση.

Αλλαγή χρώματος σημείωσης: Επιλέξτε ένα χρώμα από το μενού «Χρώμα».

Τακτοποίηση σημειώσεων: Κάντε κλικ στο επάνω μέρος μιας σημείωσης και σύρετε τη σημείωση εκεί όπου θέλετε.

- Διατήρηση σημείωσης μπροστά από άλλα παράθυρα: Επιλέξτε «Σημείωση» > «Αιωρούμενο παράθυρο».

- Μετατροπή σημείωσης σε ημι-διαφανή: Επιλέξτε «Σημείωση» > «Διάφανο παράθυρο».

- Ομαδοποίηση πολλών σημειώσεων: Επιλέξτε «Παράθυρο» > «Τακτοποίηση κατά» και μετά κάντε μια επιλογή.

Σύμπτυξη ή ανάπτυξη σημείωσης: Κάντε διπλό κλικ στη γραμμή τίτλου για να συμπτύξετε ή να αναπτύξετε τη σημείωση.

Εμφάνιση πληροφοριών σημείωσης: Κρατήστε τον δείκτη επάνω από τη σημείωση—βλέπετε πότε δημιουργήθηκε η σημείωση και πότε επεξεργάστηκε τελευταία φορά.

Δημιουργία προεπιλεγμένου προτύπου: Επιλέξτε μια σημείωση με τη μορφοποίηση που σας αρέσει και μετά επιλέξτε «Σημείωση» > «Χρήση ως προεπιλογής».

Εισαγωγή ή εξαγωγή κειμένου: Επιλέξτε «Αρχείο» > «Εισαγωγή κειμένου» ή «Αρχείο» > «Εξαγωγή κειμένου». Μπορείτε να εισαγάγετε σε σημειώσεις και να εξαγάγετε από αυτές τυπικές μορφές όπως απλό κείμενο, RTF και RTFD (που περιλαμβάνει γραφικά). Όταν εξάγετε κείμενο, μπορείτε να επιλέγετε πού θα αποθηκεύεται το αρχείο.

Διαγραφή σημείωσης: Κάντε κλικ στην επάνω αριστερή γωνία και μετά κάντε κλικ στο κουμπί «Να μην αποθηκευτεί».

Για να γράψετε και να οργανώσετε σημειώσεις σε ένα παράθυρο—και να βλέπετε τις σημειώσεις σε όλες τις συσκευές σας—χρησιμοποιήστε την εφαρμογή «Σημειώσεις».

Άνοιγμα των Σημειώσεων

Μπορείτε επίσης να χρησιμοποιήσετε το widget Αυτοκόλλητα στο Dashboard. Για περισσότερες πληροφορίες, δείτε την ενότητα Λήψη γρήγορων πληροφοριών με το Dashboard.

Λήψη περισσότερης βοήθειας για το Mac σας