# Ajutor Note adezive

Păstrați note, liste și chiar imagini în note adezive pe desktop. Notele sunt vizibile oricând este deschisă aplicația Note adezive.

Deschide Note adezive

Adăugarea unei note: Selectați Fișier > Notă nouă. Conținutul pe care îl introduceți este salvat automat.

Crearea unei liste: Apăsați Opțiune-Tab, introduceți primul articol, apoi apăsați tasta Retur. Pentru a încheia lista, apăsați tasta Retur de două ori.

- Indentarea articolelor din listă: Apăsați tasta Tab.

- Anularea indentării articolelor din listă: Apăsați Shift-Tab.

- Formatarea listelor: Faceți Control-clic în listă, apoi selectați Listă.

Formatarea textului: Alegeți Font > Afișează fonturi. Selectați textul, apoi utilizați fereastra Fonturi pentru a-l formata.

Verificarea ortografiei: Faceți Control-clic pe un cuvânt subliniat cu roșu și selectați o ortografie diferită. Puteți selecta și Editare > Ortografie și gramatică > Verifică documentul acum.

Adăugarea unei imagini: Trageți un fișier de imagine în notă.

Modificarea culorii unei note: Selectați o culoare din meniul Culoare.

Aranjarea notelor: Faceți clic în partea de sus a notei și trageți nota unde doriți.

- Păstrarea unei note în fața altor ferestre: Selectați Notă > Fereastră mobilă.

- Faceți o notă semitransparentă: Selectați Notă > Fereastră translucidă.

- Gruparea mai multor note: Selectați Fereastră > Aranjează după, apoi alegeți o opțiune.

Restrângerea sau extinderea unei note: Faceți dublu clic pe bara de titlu pentru a restrânge sau extinde nota.

Consultați informațiile despre notă: Țineți cursorul deasupra notei pentru a vedea când a fost aceasta creată și când a fost editată cel mai recent.

Crearea unui șablon implicit: Selectați o notă cu o formatare care vă place, selectați Notă > Utilizează ca opțiune implicită.

Importarea sau exportarea textului: Selectați Fișier > Importă text sau Fișier > Exportă text. Puteți importa și exporta formate comune, precum text simplu, RTF și RTFD (cu conținut grafic) în/din note. Atunci când exportați textul, puteți alege unde să salvați fișierul.

Ștergerea unei note: Faceți clic în colțul din stânga sus, apoi clic pe Nu salva.

Pentru a scrie și organiza note într-o singură fereastră și pentru a vizualiza notele pe toate dispozitivele dvs. utilizați aplicația Notițe.

Deschide Notițe

De asemenea, puteți utiliza widgetul Note adezive în Dashboard. Pentru mai multe informați, consultați Obținerea rapidă a informațiilor cu Dashboard.

Ajutor suplimentar pentru Mac-ul dvs.