# ‏עזרה בנושא ״פתקיות״

שמור/י פתקים, רשימות ואפילו תמונות בפתקיות על המכתבה. ההערות גלויות במסך כל עוד ״פתקיות״ פתוח.

פתח את ״פתקיות״ עבורי

הוספת פתקית: בחר/י ״קובץ״ > ״פתקית חדשה״. התוכן שתוסיף/י יישמר אוטומטית.

יצירת רשימה: הקש/י על Option-‏Tab, הזן/י את הפריט הראשון ואז הקש/י Return. לסיום הרשימה, הקש/י על Return פעמיים.

- הזחת פריטי רשימה פנימה: הקש/י על Tab.

- ביטול הזחה פנימה של פריטי רשימה: הקש/י על Shift-‏Tab.

- עיצוב רשימות: לחץ/י בתוך הרשימה תוך הקשה על Control ולאחר מכן בחר/י ״רשימה״.

עיצוב מלל: בחר/י ״גופן״ > ״הצג גופנים״. בחר/י מלל ואז השתמש/י בחלון ״גופנים״ כדי לעצב אותו.

בדיקת איות: לחץ/י תוך הקשה על Control על מילה המסומנת בקו תחתון אדום ובחר/י איות שונה. ניתן גם לבחור ״עריכה״ > ״איות ודקדוק״ > ״בדוק את המסמך כעת״.

הוספת תמונה: גרור/י קובץ תמונה לפתק.

שינוי הצבע של פתקית: בחר/י צבע מהתפריט ״צבע״.

סידור פתקים: לחץ/י על חלקו העליון של פתק וגרור/י את הפתק למיקום הרצוי.

- השארת פתק מעל חלונות אחרים: בחר/י ״פתקית״ > ״חלון צף״.

- הפיכת פתקית לשקופה למחצה: בחר/י ״פתקית״ > ״חלון שקוף למחצה״.

- איחוד כמה הערות לקבוצה: בחר/י ״חלון״ ״ארגן לפי״ ולאחר מכן בחר/י אפשרות.

כיווץ או הרחבה של הערה: לחץ/י פעמיים על שורת הכותרת כדי לכווץ או להרחיב את ההערה.

הצגת פרטי הפתקית: החזק/י את המצביע מעל לפתק - תוכל/י לראות מתי הוא נוצר ומתי נערך לאחרונה.

בחירת תבנית ברירת-מחדל: בחר/י פתקית עם העיצוב הרצוי ולאחר מכן בחר/י ״פתקית״ > ״הגדר כברירת-מחדל״.

ייבוא או ייצוא של מלל: בחר/י ״קובץ״ > ״ייבא מלל״ או ״קובץ״ > ״ייצא מלל״. ניתן לייבא ולייצא מבני קובץ נפוצים כגון מלל רגיל, RTF ו-RTFD (קובץ הכולל גרפיקה) לתוך הערות ומהן. במהלך ייצוא מלל, ניתן לבחור מיקום לשמירת הקובץ.

מחיקת פתקית: לחץ/י על הפינה השמאלית העליונה ולאחר מכן לחץ/י על ״אל תשמור״.

לכתיבה וסידור של פתקים בחלון אחד - ולהצגת הפתקים שלך מכל המכשירים - השתמש/י ביישום ״פתקים״.

פתח את ״פתקים״ עבורי

ב-Dashboard ניתן גם להשתמש בווידג׳ט ״פתקיות״. למידע נוסף, ראה/י קבלת מידע במהירות עם Dashboard.

קבל/י עזרה נוספת עבור ה-Mac