# Tarralaput-ohje

Pidä muistiinpanoja, luetteloita ja jopa kuvia työpöydälläsi tarralappujen avulla. Muistiinpanot näkyvät, kun Tarralaput on avoinna.

Avaa Tarralaput

Tarralapun lisääminen: Valitse Arkisto > Uusi lappu. Syötetty sisältö tallennetaan automaattisesti.

Luettelon luominen: Paina optio-sarkain, syötä ensimmäinen kohta ja paina rivinvaihtonäppäintä. Lopeta luettelo painamalla rivinvaihtonäppäintä kaksi kertaa.

- Luettelokohteiden sisentäminen: Paina sarkainnäppäintä.

- Sisennyksen poistaminen luettelokohteista: Paina vaihto-sarkain.

- Luettelojen muotoileminen: Ctrl-klikkaa luettelossa ja valitse Luettelo.

Tekstin muotoileminen: Valitse Fontti > Näytä fontit. Valitse teksti ja käytä sitten Fontit-ikkunaa sen muotoilemiseen.

Oikeinkirjoituksen tarkistaminen: Ctrl-klikkaa sanaa, joka alleviivattu punaisella ja valitse toinen oikeinkirjoitus. Voit myös valita Muokkaa > Oikeinkirjoitus ja kielioppi > Tarkista dokumentti nyt.

Kuvan lisääminen: Vedä kuva lapun päälle.

Tarralapun värin vaihtaminen: Valitse väri Väri-valikosta.

Lappujen järjestäminen: Klikkaa lapun yläreunaa ja vedä lappu haluamaasi paikkaan.

- Tarralapun pitäminen muiden ikkunoiden edessä: Valitse Lappu > Kelluva ikkuna.

- Tarralapun tekeminen läpikuultavaksi: Valitse Lappu > Läpikuultava ikkuna.

- Useiden muistiinpanojen ryhmittäminen: Valitse Ikkuna > Järjestämisperuste ja valitse vaihtoehto.

Muistiinpanon pienentäminen ja laajentaminen: Voit pienentää tai laajentaa muistiinpanon kaksoisklikkaamalla otsikkopalkkia.

Lapun tietojen näyttäminen: Pidä osoitinta lapun päällä niin näet koska lappu on luotu ja milloin sitä on viimeksi muokattu.

Oletustyöpohjan luominen: Kun lapun muotoilu on mieleisesi, valitse Lappu > Käytä oletuksena.

Tekstin tuominen ja vieminen: Valitse Arkisto > Tuo teksti tai Arkisto > Vie teksti. Voit tuoda ja viedä muistiinpanoja tavallisissa muodoissa, kuten pelkkä teksti, RTF ja RTFD (sisältää grafiikkaa). Kun viet tekstiä, voit valita mihin tiedosto tallennetaan.

Tarralapun poistaminen: Klikkaa vasemmassa yläkulmassa ja klikkaa sitten Älä tallenna.

Jos haluat kirjoittaa ja järjestellä muistiinpanojasi yhdessä ikkunassa ja nähdä muistiinpanosi kaikissa laitteissasi, käytä Muistiinpanot-ohjelmaa.

Avaa Muistiinpanot minulle

Voit myös käyttää Dashboardin Tarralaput-widgettiä. Jos haluat lisätietoja, katso Tietojen saaminen nopeasti Dashboardilla.

Lisää ohjeita Macille