# Pomocník pre Stickies

Udržujte si poznámky, zoznamy a dokonca obrázky na poznámkových štítkoch na svojej pracovnej ploche. Poznámky sa zobrazujú vždy, keď je otvorená aplikácia Stickies.

Chcem otvoriť Stickies

Pridanie poznámky: Vyberte Súbor > Nová poznámka. Zadaný obsah sa automaticky uloží.

Vytvorenie zoznamu: Stlačte klávesy Option-Tab, zadajte prvú položku a stlačte Return. Ak chcete dokončiť zoznam, dvakrát stlačte Return.

- Odsadenie položiek zoznamu: Stlačte Tab.

- Zrušenie odsadenia položiek zoznamu: Stlačte Shift-Tab.

- Formátovanie zoznamov: Stlačte Control a kliknite na zoznam. Potom vyberte Zoznam.

Formátovanie textu: Vyberte Písmo > Zobraziť písma. Označte text a v okne Písma ho naformátujte.

Kontrola pravopisu: Stlačte Control a kliknite na slovo podčiarknuté červenou farbou a vyberte iný pravopis. Môžete tiež vybrať Upraviť > Pravopis a gramatika > Skontrolovať dokument teraz.

Pridanie obrázka: Potiahnite súbor obrázka na poznámku.

Zmena farby poznámky: V menu Farba si zvoľte farbu.

Usporiadanie poznámok: Kliknite do hornej časti poznámky a potiahnite ju na požadované miesto.

- Prichytenie poznámky pred ostatnými oknami: Vyberte Poznámka > Okno v popredí.

- Spriehľadnenie poznámky: Vyberte Poznámka > Priehľadné okno.

- Zoskupenie viacerých poznámok: Vyberte Okno > Usporiadať podľa a potom vyberte požadovanú možnosť.

Zbalenie alebo rozbalenie poznámky: Dvojitým kliknutím na lištu s názvom zbaľte alebo rozbaľte poznámku.

Zobrazenie informácií o poznámke: Podržte kurzor na poznámke. Uvidíte, kedy bola poznámka vytvorená a naposledy upravená.

Vytvorenie predvolenej šablóny: Vyberte poznámku obsahujúcu požadované formátovanie a potom vyberte Poznámka > Použiť ako predvolené.

Importovanie alebo exportovanie textu: Vyberte Súbor > Importovať text alebo Súbor > Exportovať text. V rámci poznámok môžete importovať a exportovať bežné formáty, ako napríklad obyčajný text, RTF a RTFD (obsahuje aj grafiku). Pri exportovaní textu môžete vybrať, kam sa má súbor uložiť.

Vymazanie poznámky: Kliknite na ľavý horný roh a potom na Neukladať.

Ak chcete písať a usporadúvať poznámky v jednom okne a zobrazovať ich na všetkých svojich zariadeniach, použite aplikáciu Poznámky.

Chcem otvoriť Poznámky

Widget aplikácie Stickies môžete používať aj v Dashboarde. Ďalšie informácie nájdete v téme Rýchle získavanie informácií pomocou aplikácie Dashboard.

Ďalšia pomoc pre Mac